open-index/open-wikipedia-markdown huggingface dataset:
Skirnir

Da **Skirnir** is in da noadischn Mythologie an Freyr sei Gschpau und Knechd. Da Skirnir hod in Jotunheim, im Naum vum Freyr um d'Riesin Gerda gworbn. Ois Lohn hod da Skirnir dafia an Freyr sei Schweat und sei Pfead kriagt.

A zwoats Moi wiad da Skirnir, vom Odin aus, zu de Zweagal gschickt, damid a eam de Kedn Gleipnir hoid, damid da Odin an Fenriswolf bindn kau.

## Beleg
* Skirnir - Englisch
* Skirnir
Ida Schumacher

**Ida Schumacher** (* 5. Meaz 1894 z Arnstorf. Niedabayern; † 6. Aprü 1956) wor a bayrische Komediantin.

De Ida is scho mit dreizehn Joar firn Chor vom *Münchner Künstlertheater* entdeckt worn. Nacha hod si Gsang studiat und wor ois Voiksschauspuiarin an Theatan z Niamberg, Tegernsee und am Platzl z Minga erfoigreich.

Ihr Marknzeichn wor de Bühnenfigur vo da „Ratschkathl“. De Figur is vo da Elise Aulinger gschoffn, owa vo da Ida Schumacher perfektioniert worn. Zu de bekanntesten Stickln vo ihr zejn *Am Viktualienmarkt - Da Oardandler* und *Trambahnritzenreinigungsdame (Ode an den Rollwagerladmiral)*.

1977 is zu Ehrn vo da Schumacher Viktualienmorkt a Brunnen mit oana Bronzefigur afstejt worn. Z Arnstorf hams a Straß nach ihr gnennt.

## Literatua

* Alfons Schweiggert (Hrsg.): *Das große Buch vom Viktualienmarkt*, Verlagsanstalt Bayernland, Dachau (Seiten 112 bis 121)

## Im Netz
* Bayerisches Fernsehen: ''Die "Ratschkathl" Ida Schumacher''
Vawoitungsgmoaschoft Roa am Lech

Dia **[[Vawoitungsgmoaschoft]] Roa am Leech** liigg im schwabischn Laundkreis Doana-Rias und werd va dia fuigndn Gmoana büdd:

#Gendakinga, 1199 Ejwouna, 11,67&nbsp;km²
#Huiza, 1147 Ejwouna, 20,29&nbsp;km²
#Minschda, 1119 Ejwouna, 17,71&nbsp;km²
#Niedascheanafööd, 1334 Ejwouna, 14,34&nbsp;km²
#Roa am Leech, *Stood*, 8897 Ejwouna, 77,12&nbsp;km²

Siiz va da Vawoitungsgmoaschoft is Roa am Leech.

Außa Gendakinga, wou wejschtlich vom Leech ligg und schwabisch rejdt, rejn oi Gmoana in da VG boarisch.
Vawoitungsgmoaschåft Bejmas

Dia **Vawoitungsgmoaschoft Bejmas** (amtli: **Verwaltungsgemeinschaft Pöttmes**) ligg im schwabischn Laundkreis Oacha-Fribberg.

Sie is entstauna am 1. Jejnna 1994, bis do dia Ejwouna va Boor long um eanre Sööbstejndigkeit kejmpft hom. Boor, wou bis dohii zum Morkt Diahappn gheart hot, is dabei wieda a sööbstejndige Gmoa woan und hot dia Kreiszugehörigkeit vom Laundkreis Augschburg zu Oacha-Fribberg gwejchslt.

Dia Vawoitungsgmoaschoft hot dia fuigndn Mitgliedsgmoana:

# Boor, 1.133 Eihwohna, 16,94&nbsp;km²
# Bejmas, *Morkt*, 6.433, Eihwohna, 82,58&nbsp;km²

Siiz va da Vawoitungsgmoaschoft is Bejmas.

## Buidagalerie


Wappen von Baar (Schwaben).svg|Woppn vo Boor
DEU Pöttmes COA.svg|Woppn vo Bejmas
Vawoitungsgmoaschåft Oaing

Dia **Vawoitungsgmoaschoft Oaing** (amtli: **Verwaltungsgemeinschaft Aindling**) ligg im schwabischn Laundkreis Oacha-Fribberg und werd va dia fuigndn Gmoana büdd:

# Oaing, *Mooakt*, 4348 Eihwohna, 31,39&nbsp;km²
# Bedaschdoof, 1705 Eihwohna, 19,50&nbsp;km²
# Doadaweis, 1355 Eihwohna, 20,25&nbsp;km²

Siiz va da Vawoitungsgmoaschoft is Oaing.

## Buidagalerie


DEU Aindling COA.svg|Woppn vo Oaing
DEU Petersdorf (Schwaben) COA.svg|Woppn vo Bedaschdoof
DEU Todtenweis COA.svg|Woppn vo Doadaweis
Vawoitungsgmoaschoft Roa

**Vawoitungsgmoaschoft Roa** is da Nama

* vu da Vawoitungsgmoaschoft Roa am Leech im Landkroas Donau-Rias in Schwobm
* vu da Vawoitungsgmoaschoft Roa (Niedabayern) im Landkroas Straubing-Boong in Niedabayern
Thermodynamik

De **Thermodynamik** oda **Wärmeleah** is a Teigebiet vo da klassischn Physik. Des is de Leah vo da Energie, vo ian Erscheinungsformen und da Fähigkeit, Arbat z varichtn. De Grundlong vo da Wiakungsweise spiagln se in de via Haptsätz vo da Thermodynamik.

De Thermodynamik bringt Gressn wia Energie, Wärme, gleistete Arbat, Druck und Volumen mideinanda in Zammahang. So wean Aussogn megli, wejche Änderunga in oam System megli san, beispuisweis wejche chemischn Reaktiona oblaffa kenna und Ogom iwa de eafoadalichn Druck- und Temperatuabedingunga.

De Grundlong vo da Thermodynamik san ausm Studium vo de Volumen-, Druck- und Temperatuavahejtnisse bei da Dampfmaschiin entwicket worn.

## Zammafossung vo de Haptsätz

0. Haptsotz: Stengan zwoa Systeme jeweis mid am drittn im thermodynamischn Gleichgewicht, so stengan se aa untaeinanda im Gleichgwicht.

1. Haptsotz: Energie ko weda eazeigt no vanicht, sondan nua in ondane Energieoartn umgwondlt wearn.

2. Haptsotz: Thermische Energie is ned in beliebigm Moß in ondane Energieoartn umwondlboa.

3. Haptsotz: Da absolute Nuipunkt vo da Temperatua is uneareichboa.

## Literatua

* André Thess, *Das Entropieprinzip – Thermodynamik für Unzufriedene*, Oldenbourg Verlag 2007, ISBN 978-3-486-58428-8
* Herbert Windisch, *Thermodynamik - Ein Lehrbuch für Ingenieure*, Oldenbourg Verlag 2008, ISBN 978-3-486-58276-5
* Dieter Leuschner: *Thermodynamik in der Biologie. Eine Einführung.* Akademie Verlag, Berlin 1989, ISBN 3-05-500487-6
* Ulrich Nickel, *Lehrbuch der Thermodynamik. Eine verständliche Einführung*. 2. Auflage. PhysChem, 2011, ISBN 978-3-937744-06-3

## Im Netz
* 
* Grundlogn vo da Thermodynamik (Text und Video)
* De Haptsätze vo da Thermodynamik
* E-Learning-Kurs zur Thermodynamik
Yen

Da **Yen** (jap. 円 (en) wörtl. "runder Gegenstand") is seit 1871 de Währung vo Japan.
As Währungssymbol in da Lateinischen Schrift is ¥, in da japanischen Schreibweis' werds mit'm Kanji  dogschdoid. Da ISO-4217-Währungscode is JPY (Codenummer 392).

## Aktuelle Münzen
* 1 Yen
* 5 Yen
* 10 Yen
* 50 Yen
* 100 Yen
* 500 Yen

## Aktuelle Banknotn
* 1000 Yen
* 2000 Yen
* 5000 Yen
* 10000 Yen
Bedingte Entropie

**Bedingte Entropie** is in da Informationstheorie a Maß fia de „Ungewissheit“ iwan Weat vo oana Zuafoisvariablen X, de wo vableibt, nachdem as Ergebnis vo oana andan Zufoisvariablen Y bekannt wead. De bedingte Entropie wead H(X|Y) gschriem und hod oan Weat zwischen 0 und H(X), vo da urspringlichn Entropie von X. Sie wead in da gleichn Maßeinheit wia de Entropie gmessn.

Speziej hod sie an Weat 0, wenn aus Y da Weat vo X funktional bestimmt weadn ko und an Wert H(X), wenn X und Y stochastisch unabhängig san.

## Definition
Wenn X a diskrete Zufoisvariable und M ia Weatevoarat is, d. h. M is a hextns obzejbore Menge mit P(X\in M)=1  (X soi jeds Element vo M mit ned negativa Woascheinlichkeit onehma), dann is de Entropie vo X duach
:H(X) := -\sum_{x\in M}P(X=x)\log_b P(X=x)
definiad, wo fia b tipischaweis de Weate 2 (Bit) oda e (Nat) fia de entsprechendn Einheitn ognumma wean.

Wenn owa A a Ereignis mit P(A)>0 is, dann definiad ma de bedingte Entropie vo X gegem A duach Ersetzn vo da Woarscheinlichkeit duach de bedingte Woarscheinlichkeit, d. h.
:H(X|A) := -\sum_{x\in M}P(X=x|A)\log_b P(X=x|A).

Etz sei Y a diskrete Zufoisvariable mit Weatevoarat L. Dann is de bedingte Entropie vo X gegem Y definiad ois gewichtetes Mittl der bedingten Entropien von X gegeben den Ereignissen Y=y für y\in L, d. h.
:H(X|Y) := \sum_{y\in L:P(Y=y)>0}P(Y=y)H(X|Y=y).

Auf hehara Abstraktionsebene handeltsa si bei H(X) um an Erwortungswert vo da Informationsfunktion I_X(x) := \log_b P(X=x|A) und bei
H(X|Y) um de bedingte Erwortung vo da Informationsfunktion I_X in Bezug af de vo Y afgspanntn \sigma-Algebra.

## Beleg
Detektiv Conan

**Detektiv Conan** (jap. , *Meitantei Konan*) is a Animeserie, de wo seit 1994 laft und vom Zeichna Gōshō Aoyama afundn worn is.

Detektiv Conan ghead zua de afoigreichstn Mangaserien iwahapt.

## Inhoit
Detektiv Conan vazoit de Obnteia vom 17-jahrign Obaschuibuam und brillantn Hobbydetektiv *Shin’ichi Kudō*. Dea is bei de Untasuachunga zua am Foi vo zwoa Manna in Schworz niedagschlong worn und de ham eam a Kapsel mim Zellgift APTX 4869 gem, wo eam umbringa soid. Ea stiabt owa ned, sondan sei Keapa schrumpft und vajingt si umara 10 Joar.

## Kinofuim

Es gibt aa Kinofuim davo, in Deitschland 12, und in Japan 13. Es is a grod a 14. Film in Orbat. De neia Fuim lafan in Japan immer in da Golden Week im Kino. Da 13. Film is in Japan am 18. Aprui 2009 in de Kinos glaffa.

## Beleg



## Im Netz

* Hoamseitn zua deitschn Manga-Fossung
* ConanWiki – deitschsprochigs Fanwiki 
*
Teising

**Teising** is a Gmoa im westlichn Landkroas Oidäding (Regierungsbeziak Obabayern). Teising ligt zwischn de Städt Oidäding und Muihdorf am Inn

## Geografie

Teising ligt in da Region Sidostobabayern.

### Gmoagliedarung

Teising hod 5 Ortstei:

* Gschwandtner
* Holzhauser Eck
* Lohberg
* **Teising**
* Weitfeld

Es gibt nua de Gemarkung Teising.

## Eihwohnaentwicklung

Aufm Gebiet vo da Gmoa san 1970 846, 1987 1477, 2000 1987, 2014 1902 und im Joar 2015 1913 Eihwohna zejt worn.

## Im Netz

* 
* 

## Beleg
Tokio

**Tokio** (aa: *Tokyo*, jap. , *Tōkyō*) is de Haptstod vo  Haptinsl Honshu. Da Nama *Tokio* bedeidd «estliche Haptstod». Z Tokio is a da Sitz vo da Regiarung vom Stoot und da Palast vom Tenno, am japanischn Kaisa.

## Städdepartnaschaftn

* Berlin, Deitschland
* Jakarta, Indonesien
* Kairo, Ägypten
* Moskau, Russland
* New York, Vaeinigte Stootn
* Paris, Frankreich
* Peking, Foiksrepublik Kina
* Rom, Italien
* Seoul, Südkorea

## Im Netz

* GEO EPOCHE Reportage „Tokyo: Geburt einer Metropole“ ois Audio-Datei
Rényi-Entropie

De **Rényi-Entropie** (nachm Alfréd Rényi) is in da Informationstheorie a Vaoigemoanarung vo da Shannon-Entropie. De Rényi-Entropie ghead zua Famuilie vo Funktionen, wo zan Quantifizian vo Mannigfoitigkeit, Ungwissheit oda Zuafälligkeit vo am System deana.

De Rényi-Entropie is vo da Gressnoadnung &alpha;, wobei &alpha; > 0, se is definiad ois:

:H_\alpha(X) = \frac{1}{1-\alpha}\log\Bigg(\sum_{i=1}^n p_i^\alpha\Bigg)

wobei *p*i die Woarscheinlichkeiten vo {*x*1, *x*2 ... *x*n} is. Wenn de Woarscheinlichkeitn olle identisch san, dann san olle Rényi-Entropien vo de Vateilungen gleich, mit *H*&alpha;(*X*)=log *n*. 
Andanfois san de Entropien monoton follend ois a Funktion vo &alpha;.

De Rényi-Entropien san in da Ökologie und Statistik ais Indizes vo da Vuifejtigkeit wichtig. Se fian aa zu am Spektrum vo Indizes vo da Fraktaln Dimension.
Blackhawk (Begriffsklärung)

As Wort **Blackhawk** moant:

* zwoa US-amerikanische Typen vo Militärhubschrauban
* an Indiana-Haiptling: Black Hawk (Häuptling)
* a Stod in Colorado, USA: Black Hawk (Colorado)
* a Stod in Louisiana, USA: Black Hawk (Louisiana)
* de Chicago Blackhawks, a Eishockeymannschaft aus da NHL
* an Indiana-Kinstla, Black Hawk
Hans Rampf

Da **Rampf Hans** (* 19. Oktoba 1948 in Mallersdorf) is da ehemolige Oababiagamoasta vo Landshuad.

Obwoi da Rampf Hans zua CSU ghert, is er fia de Biaga fia Landhuad im Jenna 2005 ins Rathaus eizogn. Davoa hod er de McDonalds Wiadschaftn in Landshuad und drumrum gleitet, wos iazad sei Dochter Astrid Eisenschink-Rampf macht.
Kullback-Leibler-Divergenz

De Begriffe **Kullback-Leibler-Divergenz** (**KL-Divergenz**), **Kullback-Leibler-Entropie**, **Kullback-Leibler-Information** oda **Kullback-Leibler-Obstond** (noch Solomon Kullback und Richard Leibler) bezeichna a Moß fia de Untaschiedlichkeit vo zwoa Woahscheinlichkeitsvateilunga van sejm Eaeignishorizont. Tipischaweise representiad P Beobochtunga oda a präzise Woahscheinlichkeitsvateilung, weahnd Q a Modej oda a Approximazion doastejd.

De KL-Divergenz wead aa: *relative Entropie* gnennd, wobei da Begriff *relative Entropie* teiweis aa fia de Transinformazion vawendd wead.

Formoi lossd se de KL-Divergenz fia de Woahscheinlichkeitsfunkziona P und Q diskreta Weate foingdamoßn bstimma:

:D(P\|Q) = KL(P, Q)= \sum_{x \in X} P(x) \log_2 {P(x) \over Q(x)}

## Beleg

* 
* 
*
Informationstheorie

De **Informationstheorie** is a mathematische Theorie ausm Bereich vo da Woahscheinlichkeitstheorie und Statistik, wo afn Claude Shannon zruckgähd.

Se befossd se mid Begriffn wia: Information, Entropie, Informationsiwatrogung, Datnkompression, Kodiarung und vawondde Themen.

Nem da Mathematik, Informatik und Nochrichtntechnik wead de theoretische Betrochtung vo Kommunikation duach de Informationstheorie aa za Bschreibung vo Kommunikationssystemen in vuin ondan Bereichen eihgsetzd.

De Shannonsche Theorie vawendd'n Begriff vo da Entropie, um de Informationsdichtn (Informationsghoid) vo Nochrichtn z' charakterisian. Je gleichfeamiga a Nochricht afbaud is, desto häha is iah Entropie. Grundlengd fia de Informationstheorie is nem an Entropiebegriff as Shannon-Hartley-Gsetz, noch Claude Elwood Shannon und Ralph Hartley, wo de theoretische Obagrenz vo da Kanoikapazitet, des is de maximoie Datniwatrogungsratn ohne Iwatrogungsfehla, vo om Iwatrogungskanoi in Obhängigkeit vo Bandbroadn und Signoi-Rausch-Vahejtnis bschreibd.

## Im Netz
* https://web.archive.org/web/20091213161047/http://pespmc1.vub.ac.be/asc/indexasc.html
* http://www.mathematik.uni-bielefeld.de/ahlswede/itlinks_f.html
* https://web.archive.org/web/20100221091218/http://goethe.ira.uka.de/seminare/redundanz/vortrag01/
Isaac Newton

Sir **Isaac Newton** (*&nbsp; 4. Jenna 1643 in Woolsthorpe-by-Colsterworth in Lincolnshire, England † 31. Meaz 1727 in Kensington) woa a englischa Physika, Mathematika, Astronom, Alchemist, Philosoph, und Vawoitungsbeomta.

In seina Zeid, wo zwischn natialicha Theologie, Natuawissnschoft und Philosophie no ned schoarf trennd woan is, hod ma an Newton an Philosophn gnennt.

1687 hod a de *Philosophiae Naturalis Principia Mathematica* aussabrochd. Se guit ois oans vo de Weake mid'm greßtn Eihfluss af de Wissnschoftsgschicht und hod de Grundlong fian Groußtei vo da klassischn Mechanik gschoffa. In dem Weak bschreibd a de Gravitationsgsetze vo da universoin Gravitation und de Bewegunsgsetze. Domid hod'a iwa 300 Joar de Physik mitbstimmd. Ea hod aa des easchte Spiaglfeanroah baud. In da Mathematik hod'a unobhängig vom Gottfried Wilhelm Leibniz de Infinitesimoirechnung entwickld.

Zweng seina Leistunga, voa oim in da Physik und Mathematik, guit da Newton ois oana vo de greßtn Wissnschoftla vo oin Zeidn. De *Principia Mathematica* wean ois oans vo de wichtigstn wissnschoftlichn Weake eihgstuafd.

## Wiadigung

Nochm Newton san des Newtonsche Näharungsvafoahn und de SI-Eihheit vo da Kroft (Newton), de Newtonsche Axiome sowia de Newton-Cotes-Foamln bezeichnd worn, außadem da Asteroid (662) Newtonia sowia a Mondkrata.

## Schriftn vom Newton

* *Method of Fluxions* (1671)
* *Of Natures Obvious Laws & Processes in Vegetation* (unvaeffntlichd, ca. 1671–1675)
* *De Motu Corporum in Gyrum* (1684)
* *Philosophiae Naturalis Principia Mathematica* (1687)
* *Opticks* (1704)
* *[http://www.pierre-marteau.com/editions/1701-25-mint-reports.html Reports as Master of the Mint]* (1701–1725)
* *Arithmetica Universalis* (1707)
* *The System of the World*, *Optical Lectures*, *The Chronology of Ancient Kingdoms* und *De mundi systemate* (posthum vaeffentlicht 1728)
* *Observations on Daniel and The Apocalypse of St. John* (1733)
* *An Historical Account of Two Notable Corruptions of Scripture* (1754)

## Beleg


## Im Netz

* 
* 
* 
* 
* Rob Iliffe: The Newton Project mit Textausgobm und Faksimiles, Sussex 2007
* Über Isaac Newton und die Entstehung der Gravitationstheorie, vo Chr. Pinter (dt.)
* Projekt vo da Indiana University de alchemistische Notizn vom Newton zan dechiffrian (englisch)
Ratschkathl

**Ratschkathl** is a weibliche Bühnenfigua vom Voikstheater und bedeit sinngemäß „ratschende Kathi“. Im Boarischn is des heit a Synonym fir schwatzhofte Weibaleit.

De Voiksschauspuijarin Elise Aulinger is de Erfindarin vo da Roin vo da Ratschkathl. De Komediantin Ida Schumacher hod de Roin nacha perfektioniat. A de Liesl Karlstadt hot de Roin vo da  „Ratschkathl“ gspuit. De Schauspuilarin Kathi Prechtl is wegn iam Vornom oft ois „Ratschkathl“ bezeichnet worn.

Vo 1889 bis 1921 is z Minga de beliabte Wochenzeitung Münchner Ratsch-Kathl vaeffentlicht woan, de wo si sejm ois „Unterhaltungsblatt für gemüthlichen Verkehr“ bezeichnet hod.

## Audio
* Ida Schuhmacher: *Ratschkathl-Folge 1*, Acoustic Arts Label (Bogner Records), ASIN: B00007FVZF (CD)
* Ida Schuhmacher: *Ratschkathl-Folge 2*, Acoustic Arts Label (Bogner Records), ASIN: B00013UHOA  (CD)
 
## Im Netz
* https://www.youtube.com/watch?v=5z8vcKvub_Q

## Beleg
Für echten Nichtraucherschutz!

**Für echten Nichtraucherschutz!** is a Volksbegehren in Bayern. Zui is, a Rauchvabot in da Gastronomie, ohne Ausnohm einzfiahn. Initiiert is vo da ÖDP worn und wird inzwischn aa vo da SPD, vo de Grünen, sowie zoilreichen gemeinnützigen Vareinen untastützt.

Am 17. Juli 2009, zwoa Dog nachm Beschluss vom Bayrischen Landtag fia a Lockarung vom Nichtrauchaschutzgesetz, ham de Initiatoren insgsamt rund 40.000 Untaschriftn ban bayrischen Innenministerium eigreichd. Damit is as Quorum vo 25.000 Untaschriften eafuit woan und es is a Voiksbegehrn eingleit woan.

De Tabejjn fasst de Untaschied vom deazeid guitign Gsetz und dem Gsetzentwuaf vum Voiksbegehrn zsamm und stejjds gengüwa. De Zsammafassung trifft ned an gnaua Wortlaud.

As Voiksbegehren hod zwischn an 19. Novemba 2009 und 2. Dezemba 2009 stottgfundn. Gfordat woan Untaschriftn vo mindestens 10 % vo de Stimmberechtigtn (uma 940.000). Earreicht san 13,9 % woan.

Damit is as Quorum eafuit und etz find a Voiksentscheid iwas Gsundheitsschutzgsetz stott, sofean da Bayerische Landtag an Gsetzesentwuaf vom Voiksbegehren oblehnt, wo von da CSU und vo da FDP scho okindigt woan is.

## Schau aa

* Liberalitas Bavarica (Lem und lem lossn)

## Oanzlnachweis
Transinformation

**Transinformation** oda **gegnseitige Information** is a Gräß aus da Informationstheorie, wo de Stärkn vom statistischen Zammahang vo zwoa Zuafoisgrässn ogibt. De Transinformation wead aa ois Synentropie bezeichnet. Im Gegnsotz zur Synentropie vo oana Markov-Quejn 1. Ordnung, de wo de Redundanz vo oana Quejn zum Ausdruck bringt und somit minimal sein soi, stejt de Synentropie vo am Kanal den mittlan Informationsghoid doar, dea wo vom Senda zum Empfänga glangt und soi somit maximal sein.

De Transinformation stähd in am engen Zammahang zua Entropie und zua bedingtn Entropie. So wead de Transinformation I(X; Y) berechnet:

Definition iwa de Differenz vo Quej-Entropie und Äquivokation bzw. Empfangs-Entropie und Fejinformation:
: I(X; Y) = H(X) - H(X \vert Y) = H(Y) - H(Y \vert X).

Definition iwa Woarscheinlichkeiten:
: I(X; Y) = \sum_{x}{}\sum_{y}{}p(x,y) \cdot \log_2 \left( \frac{p(x,y)}{p(x)p(y)} \right).

Definition iwa de Kullback-Leibler-Divergenz:
: I(X; Y) = D(p(x,y)\|p(x)p(y)).

Definition iwa an Erwortungsweat:
: I(X; Y) = E \left\{ \log_2 \left( \frac{p(x,y)}{p(x)p(y)} \right) \right\}.

Verschwind de Transinformation, so red ma vo statistischa Unobhängigkeit vo de boadn Zuafoisgrässn. De Transinformation wead maximal, wenn si a Zufoisgräss voikommen aus da andan berechna losst.

## Im Netz
*
Scholarpedia

De **Scholarpedia** is a Enzyklopädie, wo vo Wissnschaftan aus olla Wejd gschriem wean soi. Da Nam setzt si aus de englischn Weata „Scholar“ (Gelehrta) und „Encyclopedia“ (Enzyklopädie) zamma. De Namaähnlichkeit zum Wikipedia-Projekt is Obsicht, wei de Scholarpedia ebmfois de MediaWiki-Software vawend, untascheidet si owa in einign wesentlichn Punktn vo da Wikipedia.
* Jeda Artikl wird vo am Expertn af dem entsprechendn Gebiet gschriem, dieser wird vo der Gemeinschaft gewählt oder vo einem der Redakteure eingeladen.
* Jeda Artikl wead oana anonymen Priafung duach Mitglieda (*Peer-Review*) untazogn, wo de Qualität vom Artikl sichastejn soi.
* Jeda Artikl besitzt oan Vaantwortlichn (normalerweise da Autor), wo jede Änderung am Artikl autorisian muass.

## Im Netz
* Netzseitn vo Scholarpedia
Speis

A **Speis** is a klaana Raum, dea wos ois Vuarotskauma fia Speisn und Drangln gnutzt wiad.

Meistns is de Speis a Nemraum vo da Kuchl, se kaun owa a im Kölla plaziat sei. A Speis hot Regale, Kistn und Behöta zum Logan vo Lemsmittl und Drangln.

Vua da Moakteifiahrung vom Eiskostn und vo da Gfriatruchn hod praktisch a jeds Haus a Speis ghobt, wei des fia de Vuarotshoitung lemswichtig woa. Heit san Speiskauman wieda a wengal meah gfrogt. Zum aan, zweng da Nostalgie und zum aundan zweng da Vuarotshoitung fia Krisnzeitn.

## Planung und Technik

A Speis wiad in da Regl auf da Noadseitn vom Haus eigricht, weu so de Wäamestrohlung duach de Sun vahindat wiad. A Vuarotskauma soi meglichst dunkl sein und konstante Temperatuan aufweisen. Hoche Regale suagn fia de entsprechendn Stöflächn. Aus praktischn Grindn is de Speisekauma a Nemraum vo da Kuchl oda si wean im Kölla eigricht. A modeane Speis hod zmindast no an Ventilator eibaut, maungmoi a Klimatechnik.

## Wos glogad wiad

### Tradizionö

* Blechkonseavn
* Eimochglasln
* Derrobst
* Eadäpfen, Hüsnfricht, Äpfen
* Soiz, Zugga, Möh, Kafää
* Drickade Schwammal, Kraita usw.
* Gsöchts Fleisch: Schinkn, Speck und graichate Wuascht
* Schmoiz, Essig und Öi
* In a Sur einglegts Fleisch (pökln)
* Eigsaiats Gmias, vo oim Sauakraut oda Guakaln
* Drangln: Wein, Most, Bier, Saftln

### Modean

* Ois wos in de Gfriatruchn passt
* Konservn olla Oat
* Drangln olla Oat

## Literatua

* Hildegard Rust: *Praktische Vorratshaltung zu Hause. Gefrieren, Haltbarmachen, Lagern.* Ratgeber Haushalt, Knürr Verlag, 4. Auflage, 2008. ISBN 3928432176

## Im Netz
* diemodernespeisekammer.de
* oegeschichte.at ''Voratshaltung''

## Beleg
MediaWiki

**MediaWiki** is a freie Netzowendung zum Betrieb vo an Wiki, wo uaspringli fia de freie Enzyklopädie Wikipedia entwicklt worn is. Inzwischn wead des aa fia vaschiedane andare Projekte vo da gmoanutzign Wikimedia-Stiftung vawend und ois freie Software aa fia andare Projekte im Internet oda Intranet.

MediaWiki is unta GPL lizenziat und in da Skriptsproch PHP gschriem. Zum Speichan vo Inhoitn nutzt MediaWiki de relationale Datenbank MySQL. Alternativ ko ob Version 1.5 aa PostgreSQL ois Datenbank-Backend vawend wean, owa des is no in da experimentejn Phasn.

## Im Netz

*  (englisch)
*  (englisch)
Walhall

**Walhalla** oda **Walhall** (oidnord.: *Valhall*, weatlich: *Schlochtenhoin*) is in da nordischen Mythologie da paradiesische Palast fir Kriaga (Einherjer), wo in oana Schlacht gfoin san und bsondas tapfa woan.

De Walkürn bringen de gfoinan Hejdn (Einherjer) vom Schlochtfejd noch Walhall und lesn eana do jedn Wunsch vo de Augn ob.

## Wias do ausschaugt

Walhalla is a Tei vo da Burg (Gladsheim) vom Wodan in Asgard in da Hoamat vo de Gedda. Am End vo da Entwicklung vo dem Mythos is Walhalla a prachtvolle Hoin mit 540 Eihgäng (durch de je 800 Einherjer nebmananda marschian kenna). Am Tog messn si de Einherjer im Zwoakampf. Am Obmd homs eanan Spass beim Bier und Met, wo eana de Walkürn servian.

## Rings um Walhalla

Afm goidanan Dachl vo Walhalla grost de Goass Heidrun und frisst vom Lebnsbaam Yggdrasil, da Wejdeschn. Ia Muich is a leckars, stärkends Drangl fir de Einherjer, wo nia ausgeht. Da Lebnsbaam is sehr hoch und de Krone vo Neben umwobm, wia tiaf de Wurzln reichn woass neamd ned. In de Zweig hockt as Oachkatzal Ratatöskr und terrorisiat olle de eam z'noh kema. Am Fuass vo dera Eschn sprudld de Quejn vo da Norne Urd. Rings um Walhalla liegn Haisa und Anwesn vo Getta.

## Literatua
* Grettis saga: *Die Geschichte vom starken Grettir, dem Geächteten.* In: Sammlung Thule Bd. 5, Düsseldorf, Köln 1963.
* Gustav A. Ritter: *Walhalla und Olymp*, Merkur Verlag (uma 1900)
FK Austria Wien

Da **Fuaßboiklub Austria** is a östareichischa Fuaßboivarein aus Wean. Da Klub spüt in da hechsten österreichischen Spuiklass, da Bundesliga und trogt seine Haamspü in da Generali Arena aum Laaer Berg aus. Während da Sanierung vo da Generali Arena spuit de Austria im Ernst-happel Stadion. Bislong is de Austria 24 Moi östareichischa Masta sowie 27 Moi ÖFB-Cubpsiega wuan.

De "Veichal" , wia de Austria noch eanan Vareinsfoabn gnennt wiad, is am 29. Oktoba 1910 vo ehemoligen Spülan vom "Vienna Cricket and Football Club" grindd und am 16. Novemba 1910 in ÖFB aufgnumman wuan. Seitn Aufstieg am 5. Juli 1911 is de Austria ununtabrochn easchtklassig.

Des grosse Dörby in Wean haßt Austria gegn Rapid.

## eemolige bekaunnte Spüla

Eemolige bekaunnte Spüla san zum Beispü da Herbert Prohaska, da Toni Polster und da Matthias Sindelar. Rekoadspüla von da Austria is da Robert Sara, di meistn Goi hot da Ernst Stojaspal gmochd. Auf dera Grafik rechts siechd ma di Austria-Ööf vom Joahundat, di 2001 gwöhd woan is.

## Erfoige

**National**
* Östareichische Mastaschoft:
** 24 × Östareichischa Masta: 1924, 1926, 1949, 1950, 1953, 1961, 1962, 1963, 1969, 1970, 1976, 1978, 1979, 1980, 1981, 1984, 1985, 1986, 1991, 1992, 1993, 2003, 2006, 2013
** 18 × Östareichischa Vizemasta: 1920, 1921, 1923, 1925, 1937, 1946, 1952, 1954, 1964, 1972, 1982, 1983, 1987, 1988, 1990, 1994, 2004, 2010

* Östareichischa Cup:
** 27 × Östareichischa Cupsiega: 1921, 1924, 1925, 1926, 1933, 1935, 1936, 1948, 1949, 1960, 1962, 1963, 1967, 1971, 1974, 1977, 1980, 1982, 1986, 1990, 1992, 1994, 2003, 2005, 2006, 2007, 2009
** 9 × Östareichischa Cupfinalist: 1920, 1922, 1927, 1930, 1947, 1964, 1984, 1985, 2004

**International**
* Mitropacup:
** 2 × Mitropacupsiega: 1933, 1936
** 2 × Mitropacuphoibfinalist: 1935, 1937

* Europacup:
** 1 × Europacup-Finalist: 1978 (CC)
** 3 × Europacup-Semifinalist: 1978 (CC), 1979 (CM), 1983 (CC)
** 7 × Europacup-Viatlfinalist: 1961 (CC), 1978 (CC), 1979 (CM), 1983 (CC), 1984 (UC), 1985 (CM), 2005 (UC)

* Intertoto-Cup:
** 1 × Intertotocup-Siega: 1994

**Weidare Titel**
* 10 × Double: 1924, 1926, 1949, 1962, 1963, 1980, 1986, 1992, 2003, 2006
* 6 × Östareichischa Supercupsiega: 1990, 1991, 1992, 1993, 2003, 2004
* 2 × Weana Cupsiega: 1949, 1950

## Literatua

* Matthias Marschik: *Wiener Austria. Die ersten 90 Jahre*, Verlag Fun Toy, Schwechat 2001
* Peter Klöbl: *Die Austria Wien ist wieder da! Der 22. Meistertitel der Violetten*, Styria Pichler, Wean 2003

## Im Netz

* fk-austria.at
* austria-archiv.at

## Beleg
Abi

**Abi** (aa **Aba**) is a oidegyptische Totengeddin, de wo seitm Mittleren Reich belegt is. Abi hod de Gstoit vo an weiblichn Pantha.

Scho im Oidn Reich gibts an gebärendn göttlichn Panther (Netjeret Pehet). Im Mittleren Reich werd a nacha zum Totengott Abi. Im Neien Reich werd a zuasätzlich zum Beschütza vo de Toten.

Mit Beginn vo da griachisch-remischen Zeit is de Abi a Erscheinungsform sowoi vom Anubis wia aa vom Nephthys.

## Literatua
* Elmar Edel: *Zu den Inschriften auf den Jahreszeitenreliefs der „Weltkammer“ aus dem Sonnenheiligtum des Niuserre.* In: *Nachrichten der Akademie der Wissenschaften in Göttingen, Nr. 8*. Vandenhoeck & Ruprecht, Göttingen 1961, S. 244.
* Christian Leitz u. a.: *Lexikon der ägyptischen Götter und Götterbezeichnungen, Bd&nbsp;1: 3&nbsp;-&nbsp;y*. Peeters, Leuven 2002, ISBN 2-87723-644-7, S.&nbsp;10.
Slogan

A **Slogan** is a eihprägsama Woihspruch.

De Bezeichnung kimmt vom schottisch-gälischn *sluagh-ghairm*, wo aus *sluagh* – Voik, Heer, und *gairm* – *Ruaf* bstähd. A Slogan is domit da Sammeruaf vo de Clans (in Friednszeidn) und da Samme- und aa Schlochtruaf im Kompf (in Kriagszeidn).

Slogans wean haptsächli in da Politik und in da Werbung oda Marknkommunikation vawendt. Da Slogan soi in kompakta Foam a Aussog vamittln und s Publikum schlogoatig beeinflussn. Im deitschn Sprochraum wead dafia in Fochkroasn da Begriff Claim synonym vawendt. Genau gnumma vasteht ma owa untam Claim mehra an strategischn Keangedankn vo oana Markn und ned de Umsetzung ois Werbeaussog.

## Kriterien

A effektiva Slogan soi mehrane vo de foigndn Kriterien treffn:

* Vortei herausstreichn; vom Produkt, vo oana Person oda Idee: „Actimel activiert Abwehrkräfte.“ - Actimel; „Vorsprung durch Technik.“ - Audi
* Untaschied zua Konkurrenz aussestreichn: „taz ist nicht für jeden. Das ist okay so.“ - die tageszeitung, 2005
* Oanfoch, direkt, treffnd formulian: „Wenns um Geld geht - Sparkasse.“ - Sparkasse
* Humorvoi sei: „Mia kina ois, außa Hochdeitsch“ - Das Bundesland Baden-Württemberg, 2002
* Direkte Osproch und Bsondaheit aussestreichn: „Achten Sie auf die Goldkante, es lohnt sich.“ - ADO Gardinen, 1970
* Glaabwiadigkeit und Oschaulichkeit: „Und läuft und läuft und läuft“ - Volkswagen
* A positivs Gfui vamittln: „Yes We Can“ - Barack Obama, 2009
* Bedoaf und Winsche weckn: „Wenn die kan Almdudler hab’n, geh i wieder ham.“ - Almdudler, 1986

## Stuimiddl

* Wortklong (Dichtkunst):
** Alliteration (Stabreim): „Bitte ein Bit“
** Assonanz: „Wenn’s um Geld geht …“
** Dreiklong (drei Weata), wo si bsondas guad einprägt: „Menschen, Tiere, Sensationen“; „Fakten, Fakten, Fakten“
** Endreim: „Haribo macht Kinder froh“
* Rhetorische Figuan:
** Ellipse: „Heute ein König“, König-Brauerei
** Metapher: „Come to Marlboro Country“
** Neologismen: „Unkaputtbar“
** Paradoxon: „weniger ist mehr“
** Woatspui: „Nicht immer, aber immer öfter“, Binding-Brauerei
* Kombination vo visuejn und akustischn Reizn:
** audiovisueje Sequenzn
** Buidl
** Jingles

## Unvaständliche Werbe-Slogans

De Agentur *Endmark* hod in de Joar 2003, 2006 und 2009 Claim-Studien duachgfiaht. Dabei is de Vaständlichkeit vo englischsprochiga Werbung bei deitschn Vabrauchan untasuacht worn. In da aktuejn Studie san zehn Werbeslogans vaschiedana Branchn untasuacht worn. De Bandbroadn hod dabei vo Levi’s (*Live unbuttoned*) iwa Braun (*Design Desire*) bis Langnese (*World’s Pleasure Authority*) greicht. Wia scho in de Joar davoa hod de Befrogung eagem, doss iwa zwoa Drittl vo de Konsumentn de englischn Werbebotschaftn entweda goar ned oda foisch vastenga. In Oanzefejn hom de Iwasetzungsvasuache zu skurrijn Eagebnissn gfiaht, wia beispuisweis *Mache Deinen Brotkasten selbst* fia *Broadcast Yourself* (YouTube) und *Explosionen an der Stadtgrenze* fia *Explore the city limits* (Opel). Nua rund 28 Prozent vo de Befrogtn woan duachschnittli in da Log, de englischn Slogans so zum vastäh wias gmoant woan.

## Beleg


## Im Netz

* Unveaschtändliche Werbeslogans
* ''Endmark''-Claim-Studie 2009
Wikimedia

Da Begriff **Wikimedia** beziagd se in easchta Linie af de **Wikimedia Foundation** (**Wikimedia-Stiftung**; kuaz: **WMF**), wo a internationale nedstootliche Non-Profit-Organisation is, de wo se da Feadarung vo freien Wissn vaschriem hod. Fia de Sommlung, Entwicklung und Vabroadung vo Inhoide setzd se Wikis eih. Des mid Obstond bekonntesde Wiki, wo de Wikimedia Foundation betreibd, is de freie Enzyklopädie Wikipedia – donem gibds meahrare ondare Projekte.

Weidas gibds aa no nationale Wikimedia-Organisationa (*chapters*), moasd in da Rechtsfoam vo om (eihdrongna) Vaein. De duan de Wikimedia-Projekte untastidzn, duan's owa ned betreim und hom koan Eihfluss af de Inhoite. Im deitschn Sprochraum san de *Wikimedia Deitschland*, de *Wikimedia Östareich* und de *Wikimedia CH* aktiv.

## Organisation

### Iwasicht

## Im Netz
* 
* Hoamseitn vo da Wikimedia Foundation (englisch)
* Haptseitn vo da Wikimedia Foundationaf Wikimedia-Projekte (englisch)
* Haptseitn vom ''Meta-Wiki'' (Dokumentations- und Diskussionsplattform fia olle Wikimedia-Projekte)
* Hoamseitn vom Varein ''Wikimedia Deutschland – Gesellschaft zur Förderung Freien Wissens''
* Hoamseitn vom Varein ''Wikimedia CH – Verein zur Förderung Freien Wissens''
* Hoamseitn vom Varein ''Wikimedia Österreich – Gesellschaft zur Förderung Freien Wissens''

## Beleg
Wikimedia Commons

**Wikimedia Commons** is a internationale, freie Datenbank fia Buidln, Videos, Musi und gredte Texte. Fia de Nutza is kostenfrei und ohne Omejdung nutzboa. Da Nam *Commons* kimmt vom englischn Wort .
Bilddateien mocha an iwawiegendn Tei aus. Wikimedia Commons is am 7. Septemba 2004 ois Wikimedia-Projekt zua zentrein Afbewoarung vo Multimedia-Materiei fia olle Wikimedia-Projekte grindt woan.

## Im Netz
* Hoamseitn vo Wikimedia Commons
* Urspringlicha Projektvorschlog vom 19. Meaz 2004 (englisch)
Benjamin Thompson

Sir **Benjamin Thompson, [[Reichsgraf]] von [[Rumford]]** (* 26. Meaz 1753 in North Woburn, Massachusetts; † 21. August 1814 in Auteuil bei Paris) woar a Offizia, Politika, ExperimentalPhysika und Eafinda und hod an bedeidendn Ontei on da Weidaentwicklung vo da Wärmelehre ghobt.

## Weake

* *Recherches sur la chaleur* (Paris 1804–13)
* *Recherches sur les bois et le charbon* (Paris 1813);
* *Essays political, economical and philosophical* (4 Bde., London 1796–1803; deitsch, Weimar 1800–05)
* *Complete Works*, hrsg. v George E. Ellis, 5 Bde. London und Boston 1876

## Literatua

* Åkerman, Juliane von: *Benjamin Thompson, Graf von Rumford*. In: Wurst, Jürgen und Langheiter, Alexander (Hrsg.): Monachia. München: Städtische Galerie im Lenbachhaus, 2005. S. 159. ISBN 3-88645-156-9
* 
* Duane Bradley. *Count Rumford: Strange American*. Van Nostrand, Princeton 1967.
* George I. Brown: *Graf Rumford. Das abenteuerliche Leben des Benjamin Thompson*. dtv, München 2002, ISBN 3-423-24342-2 (englische Originalausgabe: George I. Brown: *Count Rumford: The Extraordinary Life of a Scientific Genius - Scientist, Soldier, Statesman, Spy*. Sutton Publishing, Gloucester 2001, ISBN 0-262-02138-2).
* S. C. Brown: *Benjamin Thompson, Count Rumford*. MIT Press, Cambridge USA 1981, ISBN 0-262-02138-2.
* D. S. L. Cardwell: *From Watt to Clausius: The Rise of Thermodynamics in the Early Industrial Age*. Heinemann, London 1971, ISBN 0-435-54150-1, S. 95-107.
* 
* E. Larsen: *An American in Europe: The life of Benjamin Thompson, Count Rumford*. Rider, London und New York 1953.
* Hans-Erhard Lessing: *Mannheimer Pioniere*. Wellhöfer-Verlag, Mannheim 2007.
* V. Orton: *The Forgotten Art of Building a Good Fireplace: The Story of Sir Benjamin Thompson, Count Rumford, an American Genius & His Principles of Fireplace Design Which Have Remained Unchanged for 174 Year's*. Alan C. Hood and Company Inc, York 2000, ISBN 0-911469-17-6.
* W. J. Sparrow: *Knight of the White Eagle: A biography of Sir Benjamin Thompson, Count Rumford, 1753-1814*. Hutchinson, New York 1964.

## Im Netz
* 
* On Chimney Fireplaces Englischa Originaltext vo Rumfords Aufsatz
Jingle

A **Jingle** (engl.: *jingle* = "Bimmeln, Klimpan") is a kuaze, eihprägsome Tonfoige oda Melodie. Se is a akustischs Eakennungsmeakmoi vo am Heafunk- oda Fernsehsenda, vo oana Sendung oda vo oam bewoabna Produkt. Ondane Begriffe san **Sound-** oda **Audio-Logo**. Jingles und ondane Geraische kena ois Heamarkn gschitzt wean.

## Jingle-Foamen

Es gibt ba de Jingles koa eihheitliche Terminologie, owa es wead zwischn untaschiedlichn Foamen untaschiedn:

* Backtimer: Instrumental, ois Lücknfülla
* Bumper/Opener: kuazes Jingle zua Eaeffnung vo oana Sendung
* Claim: Moastns da Sendanom und a gsungana Slogan
* Closer/Stinger: Jingle zum Beendn vo oana Moderation oda vo oam *Musikbett*
* Donut: A Musikbett, wo am Ofang und am End a gsungane oda gsprochane Kennung stähd
* Drop-In: wenn weahnd am Liadl a Text gsprocha wead; aa ois *Shout* (gruafa) oda *Whisper* (gflistat)
* Funjingle: a Jingle mid oana Pointn oda oam witzign Soundeffekt
* Hookcollage: Zammastellung vo mehranan Hooklines, wo fia an Senda charaktaristisch san
* Hookpromo: da Tei vo am Liadl, wo ma des Liadl sofoat eakennt
* Musikbett/Modbed: instrumentale, oft Untalegemusi mid Loops fia gsprochanen Text
* Promo: Jingle zua sendaeignen Weabung, wo z.&nbsp;B. bei Gwinnspuin oda da Okindigung vo Konzertn eigspuit wead
* Ramp: Musikbett, af des wo a gsungane oda gsprochane Kennung foigt
* Servicejingle: ARI-Signoi, z.&nbsp;B. Piepton fia Vakeahsmejdunga oda Nochrichtnjingle
* Shotgun: kuazes prägnants Jingle
* Showopener: eaeffnet a bstimmte Sendung 
* Tag: gsungane oda gsprochane Kennung, wo a Musikbett vo oana bstimmtn Läng foigt
* Trailer: ähnli wia Promo, owa mehra mid Bezug zu programmeiganen Sendunga
* Transition: Vabindungselement fia Musiktitl vo untaschiedlichn Tempi, Intensitätn oda Genres fia sonfte Iwagäng zwischn Musiktitln

## Literatua

* Bronner, Kai/Hirt, Rainer (Hrsg.): *Audio-Branding. Entwicklung, Anwendung, Wirkung akustischer Identitäten in Werbung, Medien und Gesellschaft*. Verlag Reinhard Fischer, Minga. ISBN 978-3-88927-411-3.
* Straka, Martin: Audio-Branding im aktuellen Kontext der Marken-Kommunikation, Hamburg, 2007 ISBN 978-3-8366-5274-2 
* Ringe, Cornelius: *Audio Branding. Musik als Markenzeichen von Unternehmen *, ISBN 978-3-86550-084-7.
* Roth, Simone: *Akustische Reize als Instrument der Markenkommunikation*, Gabler Verlag, Wiesbaden 2005, Dissertation Universität Gießen. ISBN 978-3-8244-8332-7.
* Krugmann, Dennis: ''Integration akustischer Reize in die identitätsbasierte Markenführung''.

## Im Netz
*  (Soundelement, wo a Radiosendung eaeffnet)
Aker

**Aker** (aa *Akar*: "Erde"; Plural *Akeru*; "Erdgeister") is a Gott vom oidn Ägypten. Zamma mit Geb is a aa Personifikation vo da Erdn.

Aker bewacht in da Untawejd de Vabindung zwischn westlichn und am estlichn Horizont. Er vasuacht de Totn zum oan in da Erdn z'hoidn, zum andan huifta aba dena Vastorbanen, indem er de Schlangen bewacht. So beschützta nebm Seth aa an Sonnengott Re vor Apophis.

Nebm am Singular *Aker* gibts aa de Pluralform *Akeru*. Damit san meistns Erdgeista gmoant, de wo ois Schlangen dargstejt worn san.

## Literatua
* Hans Bonnet: *Lexikon der ägyptischen Religionsgeschichte*. De Gruyter, Berlin 2000 (Lizenzausgabe: Nikol Verlag, Hamburg 2000, S. 11-13, ISBN 3-937872-08-6)
Städt in Russland

De **Listn vo de Städd in Russland** gibt an Übablick üba de Entwicklung vo da Einwohnazoi vo olle Großstädd in Russland. Außadem is a alphabetische Listn vo olle Städd enthoidn.

(VZ = Volkszöhlung, F = Fortschreibung)

## Alphabetische Liste aller Städte
Diese Liste ist mit Stand 2008 vollständig.

### A

### B

### C

### D

### E

### F

### G

### I

### J

### K

### L

### M

### N

### O

### P

### R

### S

### T

### U

### W

### Z

## Schau aa
* Listn vo deitschn Naumen vo russischn Ortn

## Beleg


## Im Netz
* State Committee of the Russian Federation on Statistics
* Liste aller Orte in Russland anlässlich der Volkszählung von 2002
* City Population - Einwohnerzahlen der Städte Russlands
* World Gazetteer - Einwohnerzahlen der Städte Russlands
* Onlinekarte Russlands (Sucheingabe erfolgt in kyrillisch)
Open Street Map

Open Street Map, frei üwasetzd: *Offane Straßnkartn*, is a freie Landkartn vo da ganzn Wejjd. A jeda koo, ganz ähnle wia in da Wikipedia, dro midarwadn, und zua Vabesarung beidrong.

In da Präambl vo da Open Street Map stähd:
Open Street Map hod as Zui, freie geografische Datn üwa Straßn, Eisnbahna, Fliss, Wejjda, Haisa und ois andane wos ma af na Landkartn säng koo zum eafassn. De Datn stengan olle Nutza ohne Lizenzkostn frei zua Vafügung um draus Sachan wia Straßn-, Wanda- oda Radlkartn, Ruatnplana oda andane intressante Infoamationa zum macha.

Des Open Street Map Kartn- und Datnmaterial is unta d Lizenz Open Database, gstejjd und de Software dazua unta GNU GPL. Des hoaßt grob gsogt, dass mas frei a fia Druckweak und ois andane vawendn koo, ma muass nua in jem Foi des Projekt ois Quejjn oogem.

De Datnbank befindt se deazeid no im Aufbau, is awa voa oim bei spezielle Kartn oda in Uniweasidätsstädt, oftmois ausfüahlicha ois wia kommerzielle Obieta oda Online-Angebot. Dageng is auf Land no ned gor so gnau.

## Open Street Map und Bayern
De Open Street Map hod in am Pilotprojekt Luftbuidl vo Bayern zum eastejn vo digitalm Kartnmaterial vom boarischn Vamessungsamt vo da Owapfoiz zua Vafügung gstejjd griagt. Zui war, so deatailiade Kartn wia megle vo dem Gebied zum eastejjn und bei Eafoig, des Projekt mid Luftbuidl vo ganz Deitschland zum untastützn.
Des Projekt is seid Mäaz 2009 obgschloßn, es laafan awa weidahi Vabessarungen drüwa, an dene se grod oatsansässige beteilign kenna oda soitn.

In Openstreetmap kena a boarische Nama vo Oartn und Ländern gspeichat wern. Für des gibts den Schliessl name::bar. Blos a Katn die wo die boarischn Nama a ozeigt gibts no koane.

## Gschicht

D'OpenStreetMap (OSM) is im Juli 2004 vom Steve Coast gründt worn. Im Aprui 2006 hom s a Stiftung gründt, de des Zui vafoigt, des Sammen, Entwickln und Afbreiten vo Geodaten, de se auf n Raum beziang und de Vabreitung vo soichane Daten füa an Jen' zum nutzn und teiln wia'ra mog.

Im Dezemba 2006 hod Yahoo OpenStreetMap ealaubt, dass eanane Luftaufnahman ois Grundlag füa s Kartneaarwadn heanemma deaffa.

Im Aprui 2007 hod d'Automotive Navigation Data (AND) da OpenStreetMap an komplettn Datnsatz vo eanana holländischn Straßnkartn und de Kartn vo Hauptstraßn vo China und Indien, gspendt.

Im Juli 2007, bei da easchtn OSM international The-State-of the-Map-Konferenz, homs scho 9000 registirade Nutza ghabt.

Im August 2007 is a eignständigs Projekt gründt worn, OpenAerialMap, des a Datnbank vo Luftafnahman zua frein Vawendung eastejjnd und vawoitn duad.

Im Oktoba 2007 is da Impoat vo de TIGER (A staatliche Eafassung vo grundlegnde Straßn in de USA) Datn featig worn. Im Dezemba hod ois earschte grässare Institution de Oxford University de OSM offiziell auf eanana Intanetseitn g'nutzt.

Seid Novemba 2009 hod de OSM ummara 190.000 Nutza zejjd.

## Beleg
Woody Schabata

**Woody Schabata** (* 28. August 1955 in Wean) is a österreichischa Jazz-Mallet-Spüla.

Schabata hod an da Musikhochschui und am Konservatorium vo da Stod Wean sowia a Joa laung am *Oberlin College* in Oberlin (Ohio, USA) studiat. Vo 1978 bis 1987 wora Mitglied vom *Vienna Art Orchestra*, mit dem wosa mearare Wödourneen untanumman und mearare Albn aufgnumma hod.

Ea hod Konzerte mit Joe Zawinul und Dave Brubeck gem und in vüün eiganen Gruppn und Projektn mitgwiakt, beispüsweis Roland Batik (*Bridges*), Ernst Jandl, Peter Henisch, Helmut Lohner, in *Ensemble Wien* und Rudi Josel, Wolfgang Puschnig, Robert Weiss, Hans Zinkl und im *Art of Brass Ensemble*. 1986 is bei *PolyGram* sei Soloalbum *May-Rimba* aussakummen.

## Schau aa
*Listn vo Jazzmusikan in Österreich

## Im Netz
*Haamseitn vom Woody Schabata
*Diskographie ba Allmusic
RundfunkWiki

S **RundfunkWiki** (**RW**) war a Online-Lexikon zua Gschicht vom deitschsproching Heafunk. Es hätt Informationen iwa Fochbegriffe gsammet, Senda, oanzalne Sendungen, Radiomocha und Technik. Grindt wurd des Wiki-Projekt im Oktoba 2005 woan. In de Artike woan aa Heabeispui obruafboa.

So wiar d Wikipedia war s RundfunkWiki a Projekt vo freiwillign, ehrnamtlichn Autorn. Mitschreim konnt ma nua ois ogmejta Nutza.

Am 13. Dezemba 2009 hods im RundfunkWiki 3.056 Artikl iwas Radio und 257 ogmejte Nutza gem.

## Inhoid

* Begriffe und Jargon in da Radiowejd
* Frogn und Oregunga
* Senda
* Sendungen
* Stimmen und Mocha
* Technik

## Im Netz

* www.rundfunkwiki.de (offline)
* www.rundfunkwiki.de (archive.org)
Wikibooks

**Wikibooks** is a Wiki fia de Eastejung vo Biachln unta da GNU Freie Dokumentationslizenz. Wikibooks is a Schwestaprojekt vo Wikipedia und Tei vo da Wikimedia Foundation.

As Projekt is m 10. Juli 2003 ogfanga worn. Seidm 21. Juli 2004 hom de deitschsprochige Ausgob sowia ondare Sprochn a oagne Untadomän.

Wikibooks is a Sommlung vo frein Leah-, Soch- und Fochbiacha, wo in Zammaorbat vo de Nutza erstejd worn san. Des funkzioniad wia in da Wikipedia: Jeda deaf a Kapitl eastejn oda vabessan.

## Im Netz
* www.wikibooks.org – Internationals Wikibooks-Portal
Judntum in Wean

Des **Judntum in Wean** is seitn 12. Joarhundad nochweisboa. Am End vom 19. und am Aufaung vom 20. Joarhundad is Wean aans vo de großn Zentren von da jiddischn Kuitua in Eiropa gwesn.

In da Nazizeid is de jiddische Bevökarung vo Wean fost voiständig vatriem oda umbrochd wuan. Heit is de jiddische Kuitua in Wean wieda a wengl meah präsent.

## Gschicht

De Existenz vo Judn in Wean is seit 1194 nochweisboa. Da easchte min sein Nauman bekaunnte Jud woa da *Schlom* oda *Schlomo*, dea wos bis zu seina Eamoadung 1197 Münzmaasta vo de Herzög Leopold V. und Friedrich I. woa und dea wos u.&nbsp;a. a des Lösegöd fian Richard Löwenherz vawoited hod. Ob ziaka 1250 hod daun de Besiedlung vom heitign Judnplozz ois „Weana Judnstod“ aungfaungd. Vom 13- bis zum 15. Joarhundad woa des es Zentrum vom Weana Judntum. Eirichtungan vo da Gmoa, wia de Synagogn, de Spitoi und da Fleischhof san seitn 14. Joarhundad nochgwiesn. Im Weana Stodrecht hods fia Streitarein zwischn Kristn und Judn an eiganen *Judnrichta* gem. 1420 - 1421 san de Weana Judn in da Weana Gesera vatriem und higricht wuan oda se hom in da Synagogn Söbstmoad begaungen.

## Synagogn

In Wean hods insgesomd amoi 93 Synagogn gem. De aanzige Synagogn, wöche de Nazizeid iwastaundn hod, is da Stodtempe, dea wos de Hauptsynagogn vo Wean is. Inzwischn gibds owa wieda a boa neiche Synagogn.

## Beleg


## Literatua

* Michaela Feurstein, Gerhard Milchram: *Jüdisches Wien*. Mandelbaum, Wean 2007, ISBN 978-3-85476-225-6.
* Felicitas Heimann-Jelinek; Gabriele Kohlbauer-Fritz (Red.): *Jüdischer Stadtplan Wien. Einst und jetzt. Stadtplan*. Hrsg.: Jüdisches Museum der Stadt Wien. Freytag-Berndt und Artaria, Wean 1993.
* János Kalmár, Alfred Stalzer: *Das Jüdische Wien*. Pichler, Wean 2000, ISBN 3-85058-182-9.
* Kurt Schubert: *Die Geschichte des österreichischen Judentums.* Böhlau, Wean/Köln/Weimar 2008, ISBN 978-3-205-77700-7.

## Im Netz

* Gedenk- und Aufklärungsorweid vo da Stod Wean 
* Martha Keil: ''Geschichte der Juden in Wien''
Kathi Prechtl

De **Kathi Prechtl** , geboarane **Katharina Mühsam**, (* 1909 z Minga, † 2002) wor a Mingna Voiksschauspuiarin, Sticklschreibarin und Alloauntahoitarin, de wo in da Mittn vom Zwanzigstn Joarhundat und in de Joar vom Wirtschafdswunda iare greßtn Eafoige ois Mundoart-Humoristin gfeiad hod. Se guit ois de wiadiage Nochfoigarin vo de Ratschkathln Schumacher Ida, Aulinger Elise und da Karlstadt, Liesl.

## Lem

Vo 1921 o hod de Kathl a Leah bei an Greissla gmocht. Nacha hods ois Kejnarin gorbat, dabei hods bei ana Gebuatsdogsfeia ia Talent ois Voikssängarin entdeckt. Oschliassend hod de Kathi Schauspuiuntaricht gnumma.

Duachn Schmid-Wildy Ludwig is de Kathi anno 1949 ans Mingna *Platzl* ghoit worn. Se hod zeidweis bis 1984, ian offiziejn Obschied vo de Breddln, zua Platzl-Gmoa ghead. Duach Auftritte in da Rundfunksendung *Die weißblaue Drehorgel* is se scho recht bekonnt worn. In de 1960a Joar hod de Prechtl nacha an Vatrog mitn Plottnlabel *Tempo* griagt. Se hod aa in da Feansähserie *Isar 12* mitgspuid.

Vo 1979 - 1981 san iare berihmtn Monologe auf Tondräga vaeffentlicht worn.

1988 hod de Kathi de Groußmuada in zwoa Theatastickln im Theatastadl vom Peter Steiner gspuit. Oans vo de Stickln is aa im Fernsegn zoagt worn. In de bayrischn Theata is fost imma ois „Ratschkathl“ okindigt worn.

## Weak (Auswoi)

Duach CD Nochpressunga san de Stickl vo da Prechtl heit wieda populea worn.

;De Prechtl auf LP und CD
* *Der Einteilige*, Pullach-Grosshesselohe: Tempo-Schallplattenvertrieb, 1980
* *Die Blumenfrau vom Viktualienmarkt*, Pullach-Grosshesselohe: Tempo-Schallplattenvertrieb, 1980
* *Die Perle vom Lande*, Pullach-Grosshesselohe: Tempo-Schallplattenvertrieb, 1980
* *Goldener Humor 2 und 3*
* *"Kathi Prechtl - Grüße aus Bayern!"*, tempo Records, No.: 7117
* *Kathi's Alltagssorgen*, Pullach-Grosshesselohe: Tempo-Schallplattenvertrieb, 1980
* *Ratschkathl's Erlebnisse*, Pullach-Grosshesselohe: Tempo-Schallplattenvertrieb, 1980

## Beleg



## Im Netz

* 
* De Precht Kathi af volkssaengerei.de
Wikisource

**Wikisource** aus hawaiisch *[[wiki]]* „schnej“ und englisch 'source* „Quejn“) is a freis Netz-Projekt zua Sammlung und Edition vo Textn, wo entweda urheberrechtsfrei ([[Gemeinfreiheit|gmoafrei]]) san oda unta ana [[Freie Inhalte|frein Lizenz]] stenga. Wias Schwestaprojekt [[Wikipedia]] wiad Wikisource vo da [[Wikimedia Foundation]] betriem und nutzt ois Software [[MediaWiki]].

== Gschicht ==
As Projekt is am 24. Novemba 2003 unta da temporärn Netzadresse „sources.wikipedia.org“ ogfangt woan, spoda is de oagne Domäne *wikisource.org'' dazuakema.

## Im Netz
* Hauptseite der mehrsprachigen Wikisource
* Hauptseite der deutschen Sprachversion
Parfait

**Parfait** (franzesisch: voikumman, perfekt) wean sowoi wiazige Pastetn, Terrinen und Suizn ois aa Hoibgfrorans gnennd.

Fia de Heastöllung vo *Parfaits* gibts speziölle Kegl- oda Pyramidnfoamen sowia launge Kostnfoamen in jeweus untaschiedlichn Grässn.

## Gebundane Parfaits
Gebundane Parfaits fia wiazige Speisn wean voam Servian guad küht und gstiazt. Se san a klassischa Bestaundteu vo koidn Büffets.

## Gefrorane Parfaits
Ois Parfait wiad aa Hoibgfrorans gnennd, des wos im Gegnsotz zum Speiseeis ned duach Riahn (z.&nbsp;B. in aana Eismaschin) heagstöd wiad, sundan bei dem de Massn stähend gfriat.